שאלה: חברים שלי נטשו אותי.מה לעשות?!: ככה יש לי חברים שלא יודע מה קרה להם הם עזבו אותי בערך תקופה קצרה אחרי שנפרדתי מחברה שלי היום נשארתי בודד ולבד אני מבקש מה עזרה קשה לי להיות לבד אני רוצה שהוא יוציא אותי מהחושך הזה. לפעמים חברים שלי יוצאים ולא קוראים לי ושאמרתי להם להגיד לי הם אמרו שהם שכחו או שנגיד יצא מצב כמה פעמים ששאלתי אותם למה לא קראתם לי הם התעלמו ממני וזה הרגשה קשה וכואבת אני באמת בתוך תוכי רגיש מאוד. אני יודע שה עושה הכל לטובה אבל תחשבו על זה הבדידות הזאת אני קם בבוקר ולא חושב על התאבדות בגלל זה רק בגלל שאני אוהב את ה אני קם בשבילו במרץ להתפלל זה הסיבה היחידה שאני קם בבוקר אני הגעתי למצב שאני בודד מאוד ודווקא שקבלתי על עצמי תשובה כל חבריי עזבו אותי ונטשו אותי ואני לא מצליח להתקרב לאף אחד אפילו. הרגשה נוראית כואבת צובטת הדבר היחיד שעולה בראש זה מתי זה יעבור הבדידות הזאת כל בן אדם ובן אדם בעולם הזה עזב אותי אני לא יודע למה מכה קשה נפלה עלי אני חושב שזה בגלל שבאותה תקופה נפלתי לפגם הברית. אני מבין שכנראה המכות שקבלתי משמיים. אני מודה לא הייתי ר זה מגיע לי. אבל עכשיו שאני חוזר בתשובה למה לא חוזרים להיות חברים שלי באמת לא עשיתי רע לאף אחד כולם למשל צועקים עלי או משהו ואני מוריד תראש שותק אני לא מגיב אני משתדל להתנהג יפה במידת הענווה מנסה להגיע לזה. קשה לי מאוד. עצוב לי הבדידות אמן וה יושיע אותי ויתן לי קצת יותר סיבות למה לקום בבוקר.
תשובה: לך צדיק! יישר כוח שאתה לוקח את משבר שאתה עובר עכשיו למקום של פעולה, של עשייה ולא למקום של ייאוש וחוסר מעש! שפנית אלינו! אם הבנתי נכון אתה שואל איך לצאת מהמצב החברתי בו אתה נמצא בשאלתך ניכר שיש בך תסכול ואכזבה רבה מחבריך. אתה מרגיש נבגד, בודד. אין ספק שזו הרגשה נוראית וקשה. האדם הוא בטבעו אדם חברתי, אדם הוא חלק מהחברה. כשהאדם לבד הוא משתגע, הוא מתוסכל ומרגיש נורא משום שזה נוגד את טבעו שלו. כרגע אתה נמצא במשבר. הגדרת משבר היא בעצם דבר הקורה נגד רצונך. אתה רוצה להיות חבר של. וזה לא קורה. רבש"ע לא מביא על האדם משברים לחינם. כל משבר בא ללמד אותנו עוד משהו, ולבנות בנו קומה שלא הייתה בנו לפני כן. אם אנחנו משכילים ולומדים מהמשבר- נבנית בנו עוד קומה, ואם זה לא קורה נפער בתוכנו בור הייאוש. משבר הוא גל- אפשר לטבוע בו ואפשר לקחת גלשן ולהגיע איתו לחוף מבטחים. כרגע אתה נמצא במקום בו אתה צריך להכריע לאן ייקח אותך המשבר. לדעתי הקומה שהמשבר הנוכחי בא לבנות בך היא הקומה של הבנה מהי חברות ומהי חברות של אמת. בעצם הפנייה לעזרה כבר די הכרעת את הכף לטובתך, אך אין זה מספיק, יש צורך בהפנמה ובעשייה כדי לקום מהמשבר וכדי לבנות באישיותך את אותה קומה. מה שאכתוב הוא לא הלכה למשה מסיני אלא תשובה שאני כותב ע"פ ראיית המצב והבנתו מנקודת המבט שלי. במידה והתשובה לא מספקת אותך תוכל תמיד להמשיך לשאול, אותי, משיב אחר או כל אדם שאתה סומך עליו ועל שיקול דעתו. אז ככה. אני אשתדל לגעת בכמה נקודות שהעלית. מהי חברות? חברות היא בעצם קסם דו צדדי. שני הצדדים צריכים להסכים שהקשר יתקיים. ברגע שזה קורה נרקם הבסיס לחברות. מעבר לזה יש דרגות שונות של חבר. יש חבר תועלת, חבר הנאה וביטחון וחבר מעלה. חבר תועלת- שותפים, חברות שקיימת בגלל אינטרסים בלבד למשל: עסק כלכלי משותף. חבר הנאה וביטחון- חבר בגלל שכיף יחד. נגמר הכיף, נגמרה החברות, או לחילופין חבר בגלל שיש אצלו תחושת ביטחון, נגמר הביטחון, נגמרה החברות. חבר מעלה- חבר שמטרת החברות היא עשיית הטוב ורצון ה, וחברות שכזו היא חברות לעולם משום שהסיבה לעשות טוב, הסיבה לעשות את רצון ה  היא סיבה נצחית. כמובן שיש חברות מעורבבת אך זה באופן כללי ומקוטלג. מעבר לכך חשוב לשאול: מיהו חבר אמיתי? כיצד מגדירים חבר שהוא אמיתי? זו שאלת השאלות בבחירת חברים במעגל החברתי שסביבנו. חבר אמיתי הוא כזה שימשיך להישאר חבר שלך בכל המצבים בהם אתה נמצא בחיים- הטובים והרעים. הוא זה שילווה אותך, יתמוך בך, יבכה איתך ויצחק איתך. אך עם זה גם ידע להעמיד אותך במקום על טעויותיך, יאיר לך את חסרונותיך ולא יטפח וינפח אותם אצלך. בקיצור- חבר טוב הוא מי שהחברות שלך איתו גורמת לך להיות אדם יותר טוב ולהרגיש טוב. לאור כל זה, כיוון שחברות זה קשר דו צדדי אתה לא יכול לכפות את עצמך על חבריך, גם אם אתה ממש רוצה, אם הם לא מעוניינים זה לא יקרה. אך דווקא בגלל זה, ואני אכתוב את זה עם כל הקושי שבדבר, מנקודת ראייה שלי, החברים שאיתם התחברת אינם חברים של אמת. יכול להיות שקשה לך לראות את זה משום שאתה שבוי בהנאה הרגעית שהייתה לך איתם בעבר, אליה אתה מתגעגע. אותם חברים שאתה משתוקק לחברתם עזבו אותך ברגע של חולשה כשנפרדת מחברה שלך, הם גם התעלמו מבקשותיך לצאת איתם. יכול להיות שהם פשוט היו חברי הנאה, נגמרה להם ההנאה (ממך או מחברה שלך, או ממך ומחברה שלך) אז מבחינתם נגמרה החברות. לכן, לענ"ד, אתה לא צריך להישבר (שזו התחושה הכי טבעית בעולם!) אלא לשמוח שעכשיו אתה יודע שהם אינם חברים של אמת. אבל אין לי חברים?! נכון.כרגע אין לך חברים. וזו תקופה קשה. לכל אדם ישנן תקופות טובות יותר ותקופות טובות פחות. כרגע אתה נמצא בתקופה לא פשוטה. אך היא תעבור. אבל עצם היותך בתקופה קשה לא מצדיקה התחברות בכפייה למי שאינם חברים של אמת. עד מתי התקופה הזו? שנינו לא יודעים. אבל אל דאגה אחי. זה יעבור. למה זה קורה לי? בשאלתך תלית את מה שאתה עובר עכשיו בפגימה בברית. לצערנו, אנחנו לא נביאים ולא בני נביאים ואין אנחנו יודעים לומר על איזה חטא אנחנו נענשים. אנחנו צריכים להימנע מלעבור עבירות ולעשות את רצון ה  ולקבל בענווה את הייסורים בחיינו ללא שיוך לעבירות כאלו ואחרות וגם בלי צפייה לשכר בעולם הזה. אנחנו צריכים לקיים תורה ומצוות כי זה טוב ולא כדי לקבל שכר ולהימנע מעונש (שהוא בוודאי קיים.) לכן אחי, צריך להמשיך להתמודד עם טהרת הברית, ולהמשיך לקבל ייסורים באהבה אך אין אנו יודעים לקשר ביניהם. אז מה לעשות?! "קנה לך חבר". אתה מן הסתם מכיר, לא? חבר צריך לקנות. כדי לקנות משהו אתה צריך לעמול, לעבוד, להרוויח כסף ועם הכסף הזה לקנות אותו. כדי לקנות חבר טוב, חבר של אמת ולא סתם בררא צריך לעבוד קשה, זה תהליך ארוך. לכן המשימה שלך עכשיו היא לחפש חבר טוב ולקנות אותו, חבר שירצה בחברתך, חבר שתרגיש טוב בחברתו. אתה כרגע בתיכון. החיים לא נעצרים בו. בע"ה אתה גם תכיר חברים בצבא, בישיבה מכינה בעבודה, בחיים ובכלל. החברים מהתיכון איתם תשמור על קשר יהיו מעטים מאוד. אז עכשיו אתה בתיכון ואת כל העולם החברתי אתה מכיר משם, אך יש עוד ועוד עולמות חברתיים שאתה הולך להיפגש איתם, כאלה שעוד ישנו את חייך, יעצבו את אישיותך. אל דאגה אח יקר! תהיה חזק! אל תתייאש! המון ב"הצלחה בהמשך!! מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון